Source: https://mpoukanews.webnode.gr/products/oaed-xekinoyn-simera-oi-aitiseis-gia-to-programma-koinonikoy-toyrismoy/
Timestamp: 2019-11-19 05:11:58+00:00
Document Index: 4696488

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'αεδ ']

ΟΑΕΔ: Ξεκινούν σήμερα οι αιτήσεις για το πρόγραμμα κοινωνικού τουρισμού :: Mpoukanews
Αρχική Σελίδα > ΟΑΕΔ: Ξεκινούν σήμερα οι αιτήσεις για το πρόγραμμα κοινωνικού τουρισμού
Οι δικαιούχοι και οι πάροχοι τουριστικών καταλυμάτων θα μπορούν από σήμερα, Δευτέρα, 7 Νοεμβρίου, να υποβάλλουν ηλεκτρονικά τις αιτήσεις τους για συμμετοχή στο πρόγραμμα επιδότησης διακοπών εργαζομένων, ανέργων και των οικογενειών τους για το έτος 2016-2017 σύμφωνα με τον ΟΑΕΔ.
Οι ενδιαφερόμενοι θα μπορούν να υποβάλλουν ηλεκτρονικές αιτήσεις μέχρι την Κυριακή 20 Νοεμβρίου 2016 και ώρα 23:59 μ.μ..
H ανακοίνωση του ΟΑΕΔ έχει ως εξής:
Η υποβολή αιτήσεων γίνεται από πιστοποιημένους χρήστες, αποκλειστικά μέσω των ηλεκτρονικών υπηρεσιών της Διαδικτυακής Πύλης του ΟΑΕΔ (www.oaed.gr). Όσοι χρήστες δεν έχουν ήδη πιστοποιηθεί για την πρόσβασή τους στις ηλεκτρονικές υπηρεσίες του ΟΑΕΔ οφείλουν να προσέλθουν εγκαίρως στις Υπηρεσίες (ΚΠΑ2) του ΟΑΕΔ στις οποίες ανήκουν, για την έκδοση κωδικών πρόσβασης.
Πάροχοι του προγράμματος είναι τουριστικά καταλύματα, όπως αυτά περιγράφονται στη Δημόσια Πρόσκληση, που διαθέτουν σε ισχύ κατά την ημερομηνία κατάθεσης της αίτησης και καθ’ όλη τη διάρκεια του προγράμματος το Ειδικό Σήμα Λειτουργίας τους καθώς και όλα τα δικαιολογητικά που απαιτούνται για την έκδοσή του. Σε όσες περιπτώσεις απαιτούνται δικαιολογητικά, αυτά επισυνάπτονται στις ηλεκτρονικές αιτήσεις.
Συνεπώς, δεν υπάρχει υποχρέωση προσέλευσης στις Υπηρεσίες για την προσκόμιση δικαιολογητικών. Παρ’ όλα αυτά, αν κάποιοι δικαιούχοι αδυνατούν να επισυνάψουν τα δικαιολογητικά στην αίτησή τους, όταν αυτά απαιτούνται, μπορούν να προσέλθουν στις Υπηρεσίες του ΟΑΕΔ για την προσκόμισή τους μέχρι την επομένη της καταληκτικής ημερομηνίας υποβολής των αιτήσεων, δηλαδή έως τη Δευτέρα 21 Νοεμβρίου 2016, και ώρα 13:00. Οι πάροχοι αποστέλλουν αποκλειστικά με ηλεκτρονικό τρόπο τα δικαιολογητικά μέχρι τις 20 Νοεμβρίου ώρα 23:59.
οαεδ | κοινωνικος τουρισμος | προγραμματα κοινωνικου τουρισμου